CELEX: 62010CA0206
Language: sl
Date: 2011-05-05 00:00:00
Title: Zadeva C-206/10: Sodba Sodišča (peti senat) z dne 5. maja 2011 – Evropska komisija proti Zvezni republiki Nemčiji (Neizpolnitev obveznosti države — Uredba (EGS) št. 1408/71 — Člen 4(1)(a) — Uredba (EGS) št. 1612/68 — Člen 7(2) — Nemške deželne dajatve za slepe, gluhe in prizadete osebe — Pogoj prebivališča)

25.6.2011   
            
            
               SL
            
            
               Uradni list Evropske unije
            
            
               C 186/7
            
         Sodba Sodišča (peti senat) z dne 5. maja 2011 – Evropska komisija proti Zvezni republiki Nemčiji
   (Zadeva C-206/10) (1)
   
   (Neizpolnitev obveznosti države - Uredba (EGS) št. 1408/71 - Člen 4(1)(a) - Uredba (EGS) št. 1612/68 - Člen 7(2) - Nemške deželne dajatve za slepe, gluhe in prizadete osebe - Pogoj prebivališča)
   2011/C 186/12
   Jezik postopka: nemščina
   
      Stranke
   
   
      Tožeča stranka: Evropska komisija (zastopnik: V. Kreuschitz)
   
      Tožena stranka: Zvezna republika Nemčija (zastopnika: T. Henze in C. Blaschke)
   
      Intervenientka v podporo tožene stranke: Kraljevina Nizozemska (zastopnik: M. Noort)
   
      Predmet
   
   Neizpolnitev obveznosti države – Kršitev člena 7(2) Uredbe Sveta (EGS) št. 1612/68 z dne 15. oktobra 1968 o prostem gibanju delavcev v Skupnosti (UL L 257, str. 2) in člena 4(1)(a) v povezavi z naslovom III, poglavje 1, Uredbe Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti (UL L 149, str. 2) – Nacionalna ureditev, ki dodelitev deželnih dajatev prizadetim in slepim pogojuje s prebivališčem upravičenca v zadevni zvezni deželi – Dajatve, navedene v oddelku III Priloge II k Uredbi (EGS) št. 1408/71 – Pojem „posebna dajatev, za katero se ne plačujejo prispevki“
   
      Izrek
   
   
               1.
            
            
               Zvezna republika Nemčija s tem, da dodelitev dajatev za slepe, gluhe in prizadete osebe osebam, za katere je Zvezna republika Nemčija pristojna država članica, na podlagi deželnih predpisov pogojuje s stalnim ali običajnim prebivališčem v zadevni deželi, ni izpolnila obveznosti iz člena 4(1)(a) Uredbe Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti, kakor je bila spremenjena in posodobljena z Uredbo Sveta (ES) št. 118/97 z dne 2. decembra 1996 in kakor je bila spremenjena z Uredbo Evropskega parlamenta in Sveta (ES) št. 647/2005 z dne 13. aprila 2005, v povezavi z naslovom III, poglavje 1, te uredbe in iz člena 7(2) Uredbe Sveta št. 1612/68 (EGS) z dne 15. oktobra 1968 o prostem gibanju delavcev v Skupnosti.
            
         
               2.
            
            
               Zvezni republiki Nemčiji se naloži plačilo stroškov.
            
         
               3.
            
            
               Kraljevina Nizozemska nosi svoje stroške.
            
         
      (1)  UL C 179, 3.7.2010.